Ukraine: Twitter-konti med videoer fra invasionen suspenderet

Flere Twitter-brugere, der deler videoer fra Ruslands invasion af Ukraine, har oplevet at deres konti er blevet suspenderet. Det er blandt andet sket for analytikeren Oliver Alexander, der er tilknyttet videnskab.dk.

En talskvinde fra Twitter siger til mediet The Verge, at suspenderingerne ikke er koordineret.

Det er såkaldte open-source intelligence-konti, OSINT, der er blevet ramt. Altså konti, der deler video, fotos og andet materiale fra Ruslands invasion af Ukraine. Sikkerhedsanalytikeren Oliver Alexander hævder, at han er blevt låst ude af sin Twitter-konto to gange på 24 timer.

I et tweet deler Alexander et skærmbillede med en besked om, at kontoen er blevet låst for at overtræde Twitter-reglerne. Selvom den nøjagtige overtrædelse af reglerne ikke var specificeret.

I am back on Twitter. This is after myself and several other OSINT accounts covering the developments in Ukraine were locked out simultaneously last night.

All of our accounts were given a 12 hour lock at 23:51 GMT. pic.twitter.com/nlkVo7rzXK
— Oliver Alexander (@OAlexanderDK) February 23, 2022

Oliver Alexander er ikke alene. OSINT-forskeren Kyle Glen blev ligeledes låst ude af sin konto i 12 timer, ifølge tweets fra Glen. Også spanske, brasilianske og franske OSINT-konti med fokus på Ukraine har været lukket ned.

De ramte forskere har udtrykt bekymring for, at suspenderingerne kan være en del af en masserapporteringskampagne, der havde til formål at deaktivere OSINT-konti under en russisk invasion.

I en erklæring forsikrer Twitter-talskvinden Elizabeth Busby dog, at der var blevet truffet foranstaltninger mod disse konti ved en fejl og ikke som en del af en koordineret kampagne.

“Vi har proaktivt overvåget for fortællinger, der er i strid med vores retningslinjer. I disse tilfælde handler det om fejl. Vi gennemgår hurtigt disse konti og har allerede genoprettet adgangen til en række berørte konti. Påstandene om, at fejlene er en koordineret bot-kampagne eller resultatet af en masserapportering, er unøjagtige,” hedder det i erklæringen.

Misinformation

På et spørgsmål om, hvilke indholdspolitikker de suspenderede konti menes at have overtrådt, henviste Elizabeth Busby mediet til Twitters mediepolitik, som omhandler deling af misinformation på platformen.

I henhold til reglerne må konti ikke dele oplysninger, der er blevet “betydeligt og vildledende ændret, manipuleret eller fabrikeret”, er “delt på en vildledende måde eller med falsk kontekst”, eller som “sandsynligvis vil resultere i udbredt forvirring vedrørende offentlige spørgsmål, påvirke den offentlige sikkerhed eller forårsage alvorlig skade.” Det er uklart, hvordan de suspenderede konti blev anset for at have overtrådt reglerne.

Ukraine: Twitter-konti med videoer fra invasionen suspenderet