Apple i ukrainsk modvind – har foræret Krim-halvøen til russerne

Apple er havnet i et storpolitisk uvejr, efter at firmaet har ændret sine kort- og vejrtjenester, så de viser Krim-halvøen som russisk. Området blev godt nok annekteret af russerne i 2014, men Ukraine mener stadig, at halvøen er en del af Ukraine, så den reelt set er under besættelse.

Ændringerne i Apples tjenester er lavet på baggrund af en ny lov i Rusland – og ændringerne vises kun i Rusland. Alligevel har de fået ukrainerne til at rase. Den ukrainske udenrigsminister, Vadym Prystaiko, har skrevet på Twitter, at Apple bør holde sig til elektronik og underholdning og holde sig væk fra politik.

IPhones are great products. Seriously, though, @Apple, please, please, stick to high-tech and entertainment. Global politics is not your strong side. #CrimeaIsUkraine
— Vadym Prystaiko (@VPrystaiko) November 27, 2019

Han uddyber endda sine følelser i et opfølgende tweet:

Let me explain in your terms, @Apple. Imagine you’re crying out that your design & ideas, years of work & piece of your heart are stolen by your worst enemy but then smb ignorant doesn’t give a damn about your pain. That’s how it feels when you call #Crimea a ?? land.
— Vadym Prystaiko (@VPrystaiko) November 27, 2019

Apple har i vanlig stil været stille i sagen, men i nat svarede Apples talskvinde, Trudy Muller, at de ville “se på sagen”:

– Vi gennemgår international lovgivning såvel som relevante amerikanske og andre indenlandske love, inden vi træffer afgørelse om mærkning på vores kort og foretager ændringer, hvis loven kræver det. Vi vil nu se nærmere på, hvordan vi håndterer omstridte grænser i vores tjenester, og det vil måske føre til ændringer i fremtiden, fortalte Muller til Reuters.

Hele miseren drejer sig om, at russerne ser eksempelvis ”Simferopol, Crimea, Russia”, når de søger efter Simforopol i Apple Maps eller vejr-tjenesten. Udenfor Rusland er området ikke defineret, der står bare ”Simforopol”.

Også Google Maps viser Krim-halvøen som russisk område i Rusland, fortæller DR.dk.

Hverken EU eller USA har i øvrigt anerkendt Krim-halvøen som russisk område.

Apple i ukrainsk modvind – har foræret Krim-halvøen til russerne