Taiwan forbyder salg af avanceret elektronik til Rusland

Som følge af krigen i Ukraine, så er der indført utallige sanktioner fra nationer og virksomheder rundt om i verden. Formålet er naturligvis at svække Rusland i deres invasion – de fleste sanktioner er derfor af økonomisk karakter. Mens andre har til formål at besværliggøre Ruslands produktion. Regeringen i Taiwan har vedtaget et forbud mod salg af avancerede computerchips til Rusland.

Det tvinger Rusland til at skaffe computerchips af alternative veje, da Taiwan netop er verdens største producent af computerchips og elektronikkomponenter. Enheder der er nødvendige i moderne krigsmateriel, men naturligvis også i alverdens andet elektronik. Rusland har allerede været tvunget til at finde erstatninger for chips fra Intel og AMD, da USA og andre lande har nedlagt sanktioner mod salg af disse.

Det nye forbud fra Taiwan presser derfor Rusland yderligere. Forbuddet inkluderer alle chips hurtigere end 25 MHz, hvilket med nutidige briller er meget langsomt. 25 MHz svarer cirka til computerkraften fra fem klassiske GameBoys. Det vil betyde at Rusland udelukkende ville kunne købe chips svarende til Pentiums (dengang) high-end i386-processor fra 80’erne. Processorer fra 90’erne er komplet udelukkede da de allerede dengang overskred 25 MHz.

Regeringen i Taiwan har udover ovenstående også forbudt salg af udstyr til fremstilling af computerchips.

Taiwan forbyder salg af avanceret elektronik til Rusland